Diari Oficial de la Generalitat Valenciana


Sumari del DOGV 4185, del 07-02-2002 (2002/771)

ACORD de 21 de desembre de 2001, de la Comissió Territorial d'Urbanisme de València, relatiu a la modificació núm. 17 del Pla General d'Ontinyent.
--------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/771


Data del document
:   21-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ontinyent
    * pla d'urbanisme

ACORD de 21 de desembre de 2001, de la Comissió Territorial d'Urbanisme de València, relatiu a la modificació núm. 17 del Pla General d'Ontinyent. [2002/X771]
  
Vist l'expedient remés per l'Ajuntament d'Ontinyent, referit a la modificació núm. 17 del Pla General, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Acord del ple de l'Ajuntament en la sessió del dia 24 de maig de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 25 de setembre de 2001.
  
Segon. El projecte consta de memòria justificativa, plànols d'ordenació i fitxes del catàleg dels immobles afectats .
  
Tercer. La modificació afecta quatre immobles inclosos en el catàleg del planejament municipal i proposa de forma general, el canvi de qualificació de les parcel·les afectades.
  
En concret, en els immobles ubicats al carrer Maians números 24, 26 i 19 €qualificats com d'ús residencial amb tipologia d'illa compacta-, es proposa la seua adscripció com a equipaments, justificat en l'estratègia municipal de revitalització del centre històric, entre altres, mitjançant l'adquisició i rehabilitació d'equipaments que regeneren l'entorn.
  
En l'immoble situat al carrer Dos de Maig 117 €actualment qualificat com a equipament social, assistencial i d'esplai- es planteja la seua adscripció a l'ús terciari (hoteler i restauració), justificat de forma general, en el dèficit d'aquests usos existents en la població i en particular, en el compliment per la propietat amb el deure de conservació de l'immoble i en el seu interés d'escometre una rehabilitació integral de l'edifici, així com en la inexistència d'accions municipals per a adquirir l'immoble, des de l'aprovació del planejament general.
  
Es justifica la repercussió en el municipi de les plusvàlues que genera el canvi de qualificació de l'immoble del carrer Dos de Maig, mitjançant una aportació dinerària en favor de l'Ajuntament, que s'instrumenta a través d'un conveni urbanístic amb la mercantil propietària de l'immoble.
  
Quart. Durant la tramitació de l'expedient s'ha sol·licitat informe a la Unitat de Patrimoni de la Conselleria de Cultura, Educació i Ciència, amb data 29 d'octubre de 2001, sense que fins al moment es tinga constància de la seua emissió.
  
Cinqué. Ontinyent disposa d'un Pla General aprovat definitivament per la Comissió Territorial d'Urbanisme en data 20 de gener de 1989.
  
Sisé. La comissió informativa de la Comissió Territorial d'Urbanisme de València, en sessió celebrada el 18 de desembre de 2001, va emetre l'informe relatiu al projecte que ens ocupa, i compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació està completa, a l'efecte del compliment del que disposa l'article 27 de la LRAU.
  
Tercer. El projecte justifica que la modificació millora l'estàndard dotacional en el centre històric, ja que es produeix un increment que supera els 3.000 m² de sostre edificable per a usos públics, i no són per tant aplicables les determinacions de l'article 55.3 de la LRAU.
  
Quart. Les determinacions contingudes en la modificació es consideren de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en la sessió del 21 de desembre de 2001, acorda:
  
Aprovar definitivament la modificació núm. 17 del Pla General d'Ontinyent.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà d'haver rebut aquesta notificació.
  
Tot això, sense perjudici que s'hi puga exercir qualsevol altre recurs que s'estime oportú.